《回𤄷井吊明侍御金鹤冲先生》
清代·朱一蜚

飞冲鼓角陷危城，痛哭全家竟舍身。血渍苔痕秋井塌，烟消柳色夜鹃鸣。

中原沈溺由夷甫，南国凄凉吊屈平。四负堂前春昼永，一泓寒碧有余清。

作者简介：（1702—1755）浙江嘉善人，字健冲。初以太学生赴陕西军前效用，累官湖北布政使，所至皆有绩。被议落职，主潞安府起文书院。